Miliobatiformes

A dos miliobatiformes (Myliobatiformes) é unha das catro ordes da superorde dos batoideos, peixes cartilaxinosos elasmobranquios relacionados cos tiburóns (superorde selaquimorfos).

Moi semellantes ás raias (denomínanse ás veces raias látego ou raias de aguillón) estes peixes estaban anteriormente incluídos na orde Rajiformes, pero estudos filoxenéticos recentes demostraron que os miliobatiformes constitúen un grupo monofilético.Nelson, Joseph S. (2006): Fishes of the World. New York: John Wiley & Sons, Inc. ISBN 0-471-25031-7, pp.
69–82.

 Clasificación 
Nelson, en 2006, na súa obra Fishes of the World clasifica os miliobatiformes da seguinte maneira:Nelson, (2006), Op. cit.

Orde Myliobatiformes
 Suborde Platyrhinoidei
 Familia Platyrhinidae D. S. Jordan, 1923
 Suborde Zanobatoidei
 Familia Zanobatidae Fowler, 1928
 Suborde Myliobatoidei
 Superfamilia Hexatrygonoidea
 Familia Hexatrygonidae Heemstra & Smith, 1980
 Superfamilia Urolophoidea
 Familia Plesiobatidae Nishida, 1990
 Familia Urolophidae Müller e Henle, 1841
 Superfamilia Urotrygonoidea
 Familia Urotrygonidae McEachran, Dunn & Miyake, 1996
 Superfamilia Dasyatoidea
 Familia Dasyatidae Jordan, 1888 
 Familia Potamotrygonidae Garman, 1877
 Familia Gymnuridae Fowler, 1934
 Familia Myliobatidae Bonaparte, 1838

 Controversia 
A orde foi proposta por Leonard Compagno en 1973. De acordo coa súa revisión de 1999Compagno, Leonard J. V. & Hamlett, William C., ed. (1999): Checklist of Living Elasmobranchs. Sharks, Skates, and Rays: The Biology of Elasmobranch Fishes. Baltimore: Johns Hopkins University Press, pp. 471-498. esta orde comprendía as seguintes familias:
 Dasyatidae
 Gymnuridae
 Hexatrygonidae
 Mobulidae
 Myliobatidae
 Plesiobatidae
 Potamotrygonidae
 Rhinopteridae Jordan & Evermann, 1896
 Urolophidae

Porén, a orde no é recoñecida por FishBase, que sitúa as seis familias que considera na orde dos raiformes.FishBase Rajiformes  Consultada o 15/11/2012.

Pola súa parte, o Integrated Taxonomic Information System (ITIS) considera estas familias:ITIS. Myliobatiformes  Consultada o 15/11/2012.
 Dasyatidae 
 Gymnuridae 
 Hexatrygonidae
 Mobulidae Gill, 1893 (non recoñecida por FishBase, que clasifica todas as súas especies na familia dos Myliobatidae)
 Myliobatidae
 Plesiobatidae
 Potamotrygonidae
 Rhinopteridae
 Urolophidae

(Para outra clasificación, véxase a ligazón externa ao NCBI).

 En Galicia 
En augas próximas ás costas galegas están citadas as especies seguintes:Solórzano, Manuel R[odríguez]; José L. Rodríguez, José Iglesias, Francisco X, Pereira e Federico Álvarez (1988): Inventario dos peixes do litoral galego (Pisces: Cyclostomata, Chondrichthyes, Osteichthyes). O Castro-Sada, A Coruña: Cadernos da Área de Ciencias Biolóxicas (Inventarios). Seminario de Estudos Galegos, vol. IV. ISBN 84-7492-370-0.Rodríguez Villanueva, X. L. e Xavier Vázquez (1992): Peixes do mar de Galicia. (I) Lampreas raias e tiburóns. Vigo: Edicións Xerais de Galicia. ISBN 84-7507-654-8.

 Familia Dasyatidae
 Dasyatis pastinaca (Linnaeus, 1758) (a ouxa)
 Familia Mobulidae
 Mobula mobular (Bonnaterre, 1788) (a manta)
 Familia Myliobatidae
 Myliobatis aquila (Linnaeus, 1758) (o chucho)

 Notas 

 Véxase tamén 

 Bibliografía 
 Compagno, Leonard J. V. e Hamlett, William C., eds. (1999): Checklist of Living Elasmobranchs. Sharks, Skates, and Rays: The Biology of Elasmobranch Fishes. Baltimore: Johns Hopkins University Press. ISBN 0-8018-6048-2.
 Nelson, Joseph S. (2006): Fishes of the World. Nova York: John Wiley & Sons, Inc. ISBN 0-471-25031-7.

 Outros artigos 
 Condrictios
 Batoideos

 Ligazóns externas 
 NCBI ''Myliobatiformes  Consultada o 15/11/2012.